go mbeidh ar a laghad 12 mí ag teastáil chun an obair a chríochnú. Ós rud é go bhfuil an obair i gceist á déanamh ag ball foirne reatha na Roinne agus foireann reatha an Choimisiúin, níltear ag súil go mbeidh aon chostais breise i gceist leis an tionscnamh seo. Creideann an Roinn agus an Coimisiún araon go mbeidh an obair an- chabhrach nuair a bhíonn sí críochnaithe agus cinnteoidh sin go mbeidh corpas dlí leasa sóisialaigh níos inrochtana agus gur féidir é a choinneáil nuashonraithe sa todhchaí.

LIOSTA AICMITHE REACHTAÍOCHTA

## Liosta Aicmithe Achtanna

Coimeádann an Coimisiún liosta Achtanna i bhfeidhm aicmithe faoi 36 ceannlítir nó teideal ábhair. Tá reachtaíocht na hÉireann ar fáil don phobal faoi láthair san ord ina ndearnadh í agus liostaithe ar an eISB go croineolaíoch de réir uimhreach. Dá bhrí sin, is deacair do dhlíodóirí agus don phobal araon a bheith feasach ar na nAchtanna go léir a dhéileálann le ábhar amhail dlí comhshaoil, rialtas áitiúil nó pósadh. Eagraíonn an Liosta Aicmithe na Achtanna i ngrúpaí de réir ábhair agus dá bharr is pointe rochtana úsáideach é. Tá sé ar fáil ar shuíomh gréasáin an Choimisiúin agus nasctha ó leathanach baile an eISB.

## Dréacht ar Liosta Aicmithe Ionstraimí Reachtúla

In 2016 d'fhoilsigh an Coimisiún dréacht ar Liosta Aicmithe Ionstraimí Reachtúla chun cuidiú le Liosta Achtanna. Bhí timpeall 15,000 ionstraim reachtúil liostaithe ann faoina nAchtanna cumasaithe, le os cionn 35,000 ionstraim déanta ó bhunaíodh an Stát. Fuair an Coimisiún cúnamh ó aiseolas faighte ó Ranna an Rialtais le 3 bhliana anuas. Aithníodh go leor ionstraim mar chaite, as feidhm, dímholta nó míchuí. Tá sé beartaithe go mbeidh an liosta seo ina liosta oibre, á fheabhsú de réir is a thagann eolas nua chun solais, agus cuidiú mar acmhainn do dhréachtaithe agus reachtóirí in aisghairm reachtaíochta as feidhm, ag tabhairt níos mó soiléire don leabhar reachtanna. Le forbairt leanúnach Eolaire Reachtaíochta d'Ionstraimí Reachtúla, tá stór inrochtana go poib lí ann anois chun aisghairm agus athruithe eile d'ionstraimí reachtúla a lua. Nuashonraíodh an Liosta Aicmithe Achtanna lena thuilleadh aiseolais agus foilsíodh é mar eagrán Mheán Fómhair 2016.

Lean obair ar ionchuimsiú na Liostaí Aicmithe leis an mbunachar sonraí Eolaire Reachtaíochta nua, ar mhaithe le nuashonruithe sa todhchaí a bhunú agus cosc a chur ar dhúbailt na hoibre. Tá sé ar intinn ag an gCoimisiún leagan nua a fhoilsiú sa bhealach sin in 2019.

TIONSCNAMH ATHBHREITHNITHE DLÍ ROIMH REACHTA 1922

In 2018, sheol an Coimisiún tairiscint chuimsitheach chuig Oifig an Ard-Aighne chun eilimintí áirithe an Tionscnaimh Athbhreithnithe Dlí Reachta (SLRP) a chríochnú thar tréimhse 3 bhliana. Thosaigh torthaí an tionscnaimh SLRP le achtú Achta Athbhreithnithe ar Dhlí Reachtach (Roimh 1922) 2005. D'achtaigh an tionscnamh, trí sraith 5 Acht Athbhreithnithe breise, idir 2007 agus 2016, cur in eagar suntasach ar leabhar reachtanna na hÉireann, ní hamháin ag aisghairm reachtaíochta as feidhm roimh 1922 agus i ndiaidh 1922 ach freisin ag tabhairt liostaí deiridh Achtanna poiblí, áitiúil agus príobháideach roimh 1922 coinneáilte. Leis sin, ba shoiléir go leor an méid reachtaíochta príomha roimh 1922 a fhanann i bhfeidhm ar an Stát.